Kouvolan seurakuntien kanttorit julkaisevat pääsiäismusiikkia Youtubessa reilun viikon ajan: Uusi video kerran päivässä - Kouvolan Sanomat
Kouvolan seurakuntien kanttorit julka...
Julkaistu 4.4.2020 14:20
Ohjelmaa on jazzahtavista virsistä lasten kirkkomuskariin.
Arkistokuvassa Kärsimysmusikaali Kuusankosken kirkossa vuonna 2019.
Kouvolan seurakuntayhtymän kanttorit julkaisevat pääsiäismusiikkia Youtubessa hiljaisen viikon jokaisena päivänä ja pääsiäisenä.
Videot julkaistaan Youtubessa Kouvolan seurakuntayhtymän kanavalla jokaisena päivänä kello 10 aamupäivällä maanantaista 6. huhtikuuta alkaen. Musiikkia julkaistaan päivittäin toiseen pääsiäispäivään 13. huhtikuutta asti, Kouvolan seurakuntayhtymä tiedotti perjantaina.
Musiikkiesityksiä voi katsoa myös netistä osoitteesta www.kouvolanseurakunnat.fi/konsertit.
Pääsiäisen aikana videoissa on psalmilauluja, taidekuvia yhdistettynä musiikkiin, pääsiäisen kirkkomuskari lapsiperheille ja virsiä jazzahtavalla sovituksella.
Kanttori Teemu Kääriäinen esittää kolme kirkkovuoden psalmia gregoriaaniseen ja anglikaaniseen tyyliin laulettuna.
– Lankalauantain aaria "Mache dich, mein Herze, rein" Matteus-passiosta on yksi kauneimmista kappaleista mitä tiedän. Aaria kutsuu sydäntä pysähtymään kuolleen Vapahtajan haudan äärelle, Anjalankosken seurakunnan kanttori Risto Eskola kertoo.
Hiljaisen viikon konsertit Kouvolan seurakunnissa
Maanantai 6.4. klo 10 Urkumusiikkia. Hiljaisen viikon musiikkia, jossa on valoa ja varjoja. Kanttori Mari Lehtinen, Kouvolan seurakunta.
Tiistai 7.4. klo 10 Lauluja ja runoja, kanttori Juha Nurmi, kanttori Ville Perkkiö ja seurakuntapastori Iida Pietala, Elimäen seurakunta.
Keskiviikko 8.4. klo 10 Kolme kirkkovuoden psalmia. Kanttori Teemu Kääriäinen, Valkealan seurakunta.
Kiirastorstai 9.4. klo 10 Kiirastorstain lauluja, kanttorit Mari Lehtinen, Terhi Paukku ja Marianna Pellinen, Kouvolan ja Kuusankosken seurakunnat.
Pitkäperjantai 10.4. klo 10 Pitkäperjantain hartaus, tekstit ja saarna seurakuntapastori David Paski. Musiikissa kanttori Hannu Muukan koostamana osia Kuusankosken ja Jaalan Kirkkokuorojen 2019 pääsiäisenä taltioidusta Kärsimysmusikaalista Kuusankosken kirkossa. Musikaalin johto ja ohjaus Hannu Muukka.
Lankalauantai 11.4. klo 10 Musiikkia ja kappalainen Johanna Pesosen kärsimystaulut. Kanttori Risto Eskola, kanttori Elina Hyvönen ja Johanna Pesonen. Anjalankosken seurakunta.
Lankalauantai klo 10 Hiljaisen lauantain Suola-oratorio. Kuusankosken Kirkkokuoro vahvistettuna seutukunnan laulajilla. Ohjaus Markku Kekki ja musiikin johto Hannu Muukka.
Pääsiäissunnuntai 12.4. klo 10 Pääsiäisaamun muskari, kanttori Ritva-Liisa Marttila ja varhaiskasvatuksen työntekijät. Riemullista urkumusiikkia, kanttori Elina Hyvönen. Kouvolan ja Anjalankosken seurakunnat.
Toinen pääsiäispäivä 13.4. klo 10 Riemullisia ja svengaavia kappaleita bändin säestyksellä, kanttori Risto Eskola & bändi, Anjalankosken seurakunta.
Tiedot: Kouvolan seurakuntayhtymä